தூத்துக்குடி மாவட்டம், ஆகஸ்ட்-15 இயக்கத்தைச் சேர்ந்த காந்திமதி உயர் நீதிமன்ற மதுரைக் கிளையில் பொதுநல மனு ஒன்றைத் தாக்கல் செய்திருந்தார். அந்த மனுவில், "ஸ்ரீவைகுண்டம் அணையைத் தூர்வாரும் பணியை மேற்கொள்ள 2015-ம் ஆண்டு தமிழக அரசு உத்தரவு பிறப்பித்தது. இந்த அணையை நம்பி திருச்செந்தூர், ஸ்ரீவைகுண்டம், தூத்துக்குடி ஆகிய பகுதிகளில் உள்ள 53 குளங்களில் வணிகரீதியாக அல்லாமல் விவசாய நிலங்களுக்காக கரம்பை மண் அள்ளிச்செல்ல அனுமதி வழங்கப்பட்டது. தூத்துக்குடி மாவட்ட ஆட்சியரின் அறிவிப்பைத் தொடர்ந்து வட்டாட்சியர்கள் இந்த அனுமதியை வழங்கினார்கள். இந்த அனுமதியைப் பெற்ற நபர்கள் கரம்பை மண்ணுக்குப் பதிலாக சரளை, சவுடு மண்ணை இயந்திரத்தின் துணையுடன் இரவு, பகலாக லாரிகளில் அள்ளிச்சென்றனர். இந்த மண் கடத்தல் கும்பல்களால் பல லட்ச ரூபாய் கனிம கட்டணங்கள் அரசுக்கு கிடைக்காமல் வருவாய் இழப்பு ஏற்பட்டது.